SET พลิกปิดบวกเกือบ 8 จุด ตามตลาดตปท. จับตาผลประชาพิจารณ์กรณีสงครามการค้าสหรัฐฯ-จีนคืนนี้
SET พลิกปิดบวกเกือบ 8 จุด ตามตลาดตปท. จับตาผลประชาพิจารณ์กรณีสงครามการค้าสหรัฐฯ-จีนคืนนี้ โดยดัชนีปิดตลาดวันนี้ ที่ระดับ 1,693.94 จุด บวก 7.57 จุด หรือ 0.45% มูลค่าการซื้อขาย 5.46 หมื่นล้านบาท
6 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,693.94 จุด บวก 7.57 จุด หรือ 0.45% มูลค่าการซื้อขาย 5.46 หมื่นล้านบาท
10 หุ้นดันดัชนีวันนี้

โดย นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้รีบาวด์ตาม Sentiment ตลาดอินโดนีเซียที่ดีดตัวขึ้นมาได้กว่า 1% ทำให้ Sentiment โดยรวมดูดีขึ้น และตลาดหุ้นในยุโรปบ่ายนี้ก็เปิดเทรดในแดนบวกด้วย ขณะที่ยังไม่ได้มีปัจจัยบวกอะไรเพิ่ม ดังนั้น การรีบาวด์ของดัชนีฯจึงมองเป็นเทคนิคเคิลรีบาวด์หลังจากที่ปรับตัวลงแรง
ด้านตลาดหุ้นในภูมิภาคเอเชียวันนี้ก็เคลื่อนไหวทั้งในแดนบวก-ลบ โดยต้องติดตามการประชาพิจารณ์ของสหรัฐฯในเรื่องการเรียกเก็บภาษีนำเข้าสินค้าจากจีน ซึ่งจะรู้ผลในคืนนี้ ส่วนเรื่องการเจรจาการค้าระหว่างสหรัฐฯ และแคนาดา ยังไม่ได้มีความคืบหน้าอะไร ส่วนบ้านเราในสัปดาห์หน้าให้ติดตามความคืบหน้าของการเลือกตั้ง
สำหรับแนวโน้มการลงทุนในวันพรุ่งนี้ (7 ก.ย.) นายชัยยศ กล่าวว่า ตลาดฯคงจะแกว่งตัว โดยมีแนวรับ 1,675-1,680 จุด ส่วนแนวต้าน 1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TRUE มูลค่าการซื้อขาย 5,078.84 ล้านบาท ปิดที่ 5.85 บาท ลดลง 0.55 บาท
CPALL มูลค่าการซื้อขาย 4,371.89 ล้านบาท ปิดที่ 67 บาท เพิ่มขึ้น 1.75 บาท
PTT มูลค่าการซื้อขาย 3,799.87 ล้านบาท ปิดที่ 50.50 บาท ราคาไม่เปลี่ยนแปลง
BEAUTY มูลค่าการซื้อขาย 2,046.55 ล้านบาท ปิดที่ 11.20 บาท เพิ่มขึ้น 0.70 บาท
PTTGC มูลค่าการซื้อขาย 1,895.24 ล้านบาท ปิดที่ 78.50 บาท ลดลง 0.25 บาท
 
ตลาดหุ้นต่างประเทศ
